text: এটিকে মোহন বাগান ফুটবল ক্লাব পশ্চিমবঙ্গ রাজ্যের কলকাতায় অবস্থিত একটি ভারতীয় পেশাদার ফুটবল ক্লাব। ক্লাবটি ইন্ডিয়ান সুপার লীগে প্রতিযোগিতা করে।
  
  ক্লাবটি ইন্ডিয়ান সুপার লীগের প্রাক্তন এটিকে এবং আই- লীগ ক্লাব মোহন বাগানের ব্র্যান্ডকে একীভূত করে। এটিকে মোহনবাগানের মালিকানা এটিকে মোহনবাগান প্রাইভেট লিমিটেডের অধীনে। ২০২০ সালের জুনে প্রতিষ্ঠিত সংস্থাটির ৮০% অংশীদার হল আরপিএসজি গোষ্ঠীর মালিকানাধীন এটিকে এবং বাকী ২০% এর মালিকানা মোহন বাগানের কাছে রয়েছে।
  
  ইতিহাস
  
  পটভূমি  
  
  এটিকে ফুটবল ক্লাবটি পশ্চিমবঙ্গের কলকাতায় অবস্থিত একটি পেশাদার ফুটবল ক্লাব। ক্লাবটি ২০১৪ থেকে ২০২০ সাল পর্যন্ত ইন্ডিয়ান সুপার লীগের প্রতিষ্ঠাতা সদস্য হিসাবে অংশ গ্রহণ করে। এই দলটি অ্যাটলেটিকো ডি কলকাতা হিসাবে প্রতিষ্ঠিত হয় এবং মাদ্রিদ তাদের অংশ বিক্রি করা আগে ২০১৭ সাল পর্যন্ত স্প্যানিশ ক্লাব অ্যাটলেটিকো মাদ্রিদের মালিকানাধীন ছিল। এটিকে ছয়টি মরশুমে তিনটি আইএসএল খেতাব জয়ের জন্য সবচেয়ে উল্লেখযোগ্য ছিল। ক্লাবটি ২০১৪ সালে কেরাল ব্লাস্টার্সকে ১-০ গোলে পরাজিত করে প্রথম ফাইনাল জয়ী হয়। এরপরে এটিকে কেরালার ব্লাস্টার্সকে পেনাল্টিতে পরাজিত করে ২০১৬ সালে তাদের দ্বিতীয় শিরোপা জয় করে। এটিকের চূড়ান্ত চ্যাম্পিয়নশিপটি ছিল ২০২০ এর ফাইনাল। এটিকে চেন্নাইয়িনের বিপক্ষে ৩-১ ব্যবধানে জয় লাভ করে।
  
  মোহন বাগান অ্যাথলেটিক ক্লাবটি পশ্চিমবঙ্গের কলকাতায় অবস্থিত একটি পেশাদার ফুটবল ক্লাব। ক্লাবটি ১৮৮৯ সালে মোহন বাগান স্পোর্টিং ক্লাব হিসাবে প্রতিষ্ঠিত হয় এবং এটি ভারত ও এশিয়ার প্রাচীনতম ক্লাবগুলির মধ্যে একটি। ১৯১১ সালে আইএফএ শিল্ডের ফাইনালে ইস্ট ইয়র্কশায়ার রেজিমেন্টের বিপক্ষে তাদের জয়ের জন্য ক্লাবটি সবচেয়ে উল্লেখযোগ্য। সর্বভারতীয় পক্ষ থেকে সর্বপ্রথম মোহন বাগান ব্রিটিশ ক্লাবের প্রতিদ্বন্দ্বিতা করে চ্যাম্পিয়নশিপ জয় করে এবং এই জয় ভারতের স্বাধীনতা আন্দোলনে ভূমিকা রেখেছিল। মোহনবাগান ১৯৯৬ সালে ভারতের প্রথম ঘরোয়া লিগ জাতীয় ফুটবল লিগের প্রতিষ্ঠাতা সদস্য। মোহনবাগান পাঁচটি শিরোপা জয় করে, তিনটি এনএফএল এবং দুটি আই লিগ। ক্লাবটি ভারতের প্রাক্তন ঘরোয়া কাপ প্রতিযোগিতা ফেডারেশন কাপের  সবচেয়ে সফল ক্লাব হিসাবে মোট ১৪ বার ট্রফি জয় করে। স্থানীয় কলকাতা ফুটবল লিগও ৩০ বার জিতেছে মোহনবাগান।
  
  গঠন 
  ২০১৮ সালে, আইএসএল-এর সংগঠক এফএসডিএল প্রতিযোগিতায় কলকাতার দুই বড় ক্লাব  ইস্টবেঙ্গল এবং মোহনবাগানকে অন্তর্ভুক্ত করার পরিকল্পনা করে। সুতরাং, সিদ্ধান্ত নেওয়া হয়ে যে বিদ্যমান কলকাতা ভিত্তিক ফ্র্যাঞ্চাইজি এটিকে মোহন বাগানের সঙ্গে মিশে যাবে। তবে, পরিকল্পনাটি স্থগিত করা হয়, যেহেতু, সেই মরশুমের পরে, সমস্ত আই লিগ ক্লাবগুলি যৌথভাবে এআইএফএফ-এর বিরুদ্ধে প্রতিবাদ করে। ২০১৯ সালে, ভারতীয় ফুটবলের পথনির্দেশিকা প্রকাশের পরে সিদ্ধান্ত নেওয়া হয় যে আইএসএল শীর্ষ স্তরের লীগ হবে এবং সংযুক্তির পরিকল্পনাটি পুনর্নির্মাণ ও চূড়ান্ত করা হয়। ২০২০ সালের ১৬ জানুয়ারী, আইএসএল পক্ষের এটিকে মালিক সংস্থা আরপি-সঞ্জীব গোয়েঙ্কা গোষ্ঠী মোহনবাগানের ৮০% অংশীদারত্ব ক্রয় করে এবং বাকি ২০% সংখ্যালঘু অংশীদারত্ব মোহনবাগান ফুটবল ক্লাব প্রাইভেট লিমিটেড এর কাছে রয়েছে। ঘোষণা করা হয় যে এটিকে মোহনবাগান ২০২০-২১ মরশুম থেকে প্রতিযোগিতা করবে এবং কলকাতা থেকে ইন্ডিয়ান সুপার লিগে খেলবে। ২০২০ সালের ১০ জুলাই, দলের নাম এবং লোগো প্রকাশিত হয়।
  পূর্বতন ক্লাব এটিকের মালিকপক্ষ মোহনবাগান অ্যাথলেটিক ক্লাবের ফুটবল বিভাগের ৮০ শতাংশ মালিকানা অধিগ্রহণ করে নবগঠিত এটিকে মোহনবাগান প্রাইভেট লিমিটেড-এ অর্থ বিনিয়োগ করার সিদ্ধান্ত নেন এবং এটিকে এফসির রেজিস্ট্রেশন বাতিল করে এটিকে এফসির অবলুপ্তির সিদ্ধান্ত গ্রহণ করেন।
  
  রঙ
  ক্লাবের রঙ সবুজ ও মেরুন।
  
  সমর্থক ও প্রতিদ্বন্দ্বিতা
  এটিসি মোহনবাগান তাদের শহরের প্রতিদ্বন্দ্বী ইস্ট বেঙ্গল এফসি-এর সঙ্গে প্রতিদ্বন্দ্বিতা করে।
  
  বর্তমান প্রযুক্তিগত কর্মীরা
  
  পরিচালকবর্গ
  
  আরও দেখুন 
   এটিকে
   মোহন বাগান
   ইন্ডিয়ান সুপার লিগ
   ভারতে ফুটবল
  
  তথ্যসূত্র
  
  বহিঃসংযোগ
   ইন্ডিয়ান সুপার লিগ ওয়েবসাইটে এটিকে মোহনবাগান 
  
  বিষয়শ্রেণী:এটিকে মোহনবাগান এফসি
  বিষয়শ্রেণী:ইন্ডিয়ান সুপার লিগের দল
  বিষয়শ্রেণী:কলকাতার ফুটবল ক্লাব
  বিষয়শ্রেণী:ভারতের ফুটবল ক্লাব
title: এটিকে মোহনবাগান এফসি